જેમને જ્યોતિષની સામાન્ય જાણકારી છે તેઓને ખબર છે કે બીજા ગ્રહો કુંડલી માં (એન્ટી ક્લોક વાઈઝ) ઘડિયાળના કાંટા ફરે છે તેનાથી ઉલટી દિશા માં આગળ વધે છે જ્યારે રાહુ અને કેતુની ગતિ ક્લોક વાઈઝ એટલે કે બીજા ગ્રહોની સરખામણી માં ઉંધી દિશામાં હોય છે. એટલે કે જો રાહુ (સર્પનું મસ્તક) મેષ રાશીમાં હોય તો તેની પૂંછડી એટલે કે કેતુ તુલા રાશી માં હોય અને તે બે ની વચ્ચે એટલે કે મેષ, વૃષભ, મિથુન...તુલા સુધીમાં આ તથાકથિત સર્પનું શરીર ગણી શકાય. જ્યારે બાકીની કુંડલી એટલે કે વૃશ્ચિક, ધનુ થી લઇ ને મીન સુધી ખાલી રહે છે. પરંતુ કાલસર્પ દોષ ના પ્રચારકો જો આ ચોખવટ માની લે તો અર્ધી કુંડલી આ ભ્રામક દોષ માંથી બાકાત થઇ જાય - તેઓ એટલે જ રાહુ કેતુ ની વચ્ચે બધા ગ્રહો આવી જવા બાબતે કઈ દિશા થી વચ્ચે એ બાબત ચોખવટ કરતા નથી. આમ એક વખત આપણે કાલસર્પ દોષ ને માની પણ લઈએ તો રાહુના શરીર બાબતની આ તાર્કિક છણાવટથી ૫૦ ટકા કેસ તેમાંથી બાકાત થઇ જાય છે.